ՀՀԿ խմբակցության քարտուղար Գագիկ Մելիքյանը վրդովվել է, որ Մանվել Գրիգորյանի անունը կապում են Հանրապետական կուսակցության հետ։ NEWS.am–ի հետ զրույցում պատգամավորը հիշեցրեց, որ հեղափոխությունից հետո Մանվել Գրիգորյանն առաջինը հայտարարեց, որ ինքը ՀՀԿ–ից չէ, պարզապես ՀՀԿ խմբակցությունից է։ Ինչ վերաբերում է Արմավիրի մարզի Արշալույս գյուղում Մանվել Գրիգորյանի ամառանոցում Ազգային անվտանգության ծառայության բացահայտումներին, Մելիքյանը հավատացրեց, թե նման դեպքում անգամ իր եղբորը ամենախիստ ձեւով կդատապարտեր։